आपके लिए यह देखना हैरानी भरा हो सकता है। तेज़ रफ़्तार ट्रेन के नीचे से ऊपर आना जरा सी चूक से जान भी सकती है लेकिन उसके बाद भी हरदोई और लखनऊ के बीच कुछ दिन पहले ट्रेन में यह स्टंट किया गया और इसे बाकयदा मोबाइल से शूट करने के बाद वायरल भी किया गया। ट्रेन में इस तरह का स्टंट वायरल करने के बाद जब आरपीएफ ने इस पूरे मामले की तहकीकात की तो पता चला युवक का नाम अमित कश्यप है। अमित कश्यप शहर कोतवाली हरदोई के मंगलीपुरवा मुहल्ले का रहने वाला है और इसका पेशा ट्रेनों में चोरी करने का और ट्रेन के सामान चोरी करने का है। आरपीएफ को इसकी ट्रेन के इंजन से बैटरी चोरी करने के मामले तलाश थी।